Document ID: 31993R0912

ΚΑΝΟΝΙΣΜΟΣ (ΕΟΚ) αριθ. 912/93 ΤΗΣ ΕΠΙΤΡΟΠΗΣ της 19ης Απριλίου 1993 για τον καθορισμό των επιπτώσεων για τον τομέα του χοιρείου κρέατος από την κατάργηση του συμπληρωματικού μηχανισμού στις συναλλαγές μεταξύ της Πορτογαλίας και των άλλων κρατών μελών της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 251,
Εκτιμώντας:
ότι στον κανονισμό (ΕΟΚ) αριθ. 3816/90 της Επιτροπής της 19ης Δεκεμβρίου 1990 (1), όπως τροποποιήθηκε τελευταία από τον κανονισμό (ΕΟΚ) αριθ. 3834/92 (2), έχουν καθοριστεί οι λεπτομέρειες εφαρμογής του συμπληρωματικού μηχανισμού στις συναλλαγές στον τομέα του χοιρείου κρέατος και ειδικότερα για το 1993, τα ενδεικτικά ανώτατα όρια που αναφέρονται σε ορισμένες ομάδες προϊόντων που μπορούν να εισαχθούν στην Πορτογαλία προερχόμενες από άλλα κράτη μέλη-
ότι στον κανονισμό (ΕΟΚ) αριθ. 743/93 του Συμβουλίου της 17ης Μαρτίου 1993 για τον κατάλογο των προϊόντων που υπόκεινται στο συμπληρωματικό μηχανισμό στις συναλλαγές και αποστέλλονται στην Πορτογαλία (3), έχει περιορισθεί από την 1η Απριλίου 1993 μόνο στους ζωντανούς χοίρους η εφαρμογή του ΣΜΣ στον τομέα του χοιρείου κρέατος μέχρι την ημερομηνία κατά την οποία η Πορτογαλία θα δηλωθεί απαλλαγμένη από την αφρικανική πανώλη των χοίρων-
ότι η Πορτογαλία δηλώθηκε από τη μόνιμη κτηνιατρική επιτροπή στις 10 Μαρτίου 1993, απαλλαγμένη από την αφρικανική πανώλη των χοίρων από την 1η Απριλίου 1993, και συνεπώς από την 1η Απριλίου τα προϊόντα και τα εν λόγω ζώα δεν υπόκεινται πλέον στον εν λόγω μηχανισμό-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3816/90 δεν εφαρμόζεται πλέον.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Απριλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Απριλίου 1993.

Labels: 3
18
17